《白鸟去边明》
宋代·林希逸

燕外丝方捲，明开若个边。痴云留片片，白鸟去翩翩。

雨后霜毛湿，风前雪翅鲜。双飞向何处，一半是晴天。

乍息鸠鸣垤，还归鹤避烟。须臾阴霭尽，乌绕月娟娟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。